open-index/open-wikipedia-markdown huggingface dataset:
The Best of Kiss, Volume 3: The Millennium Collection

***The Best of Kiss, Volume 3: The Millennium Collection*** er et samlealbum fra det amerikanske hardrock/heavy metal-bandet Kiss.

## Sporliste
# «God Gave Rock 'n' Roll to You II» (fra *[[Revenge]]*)
# «Unholy» (fra *[[Revenge]]*)
# «Domino» (fra *[[Alive III]]*)
# «Hate» (fra *[[Carnival of Souls: The Final Sessions]]*)
# «Childhood's End» (fra *[[Carnival of Souls: The Final Sessions]]*)
# «I Will Be There» (fra *[[Carnival of Souls: The Final Sessions]]*)
# «Comin' Home» (fra *[[Kiss Unplugged]]*)
# «Got to Choose» (fra *[[Kiss Unplugged]]*)
# «Psycho Circus» (fra *[[Psycho Circus]]*)
# «Into the Void» (fra *[[Psycho Circus]]*)
# «I Pledge Allegiance to the State of Rock and Roll» (fra*[[Psycho Circus]]*)
# «Nothing Can Keep Me from You» (fra filmen *Detroit Rock City*)
Liste over ordførere i Tvedestrand

**Liste over ordførere i [[Tvedestrand]]** kommune i Agder.

Dagens Tvedestrand kommune omfatter hovedsakelig et område som før 1960 var fordelt på tre kommuner: Gamle Tvedestrand, Holt og Dypvåg. 1. januar 1858 ble det gjennomført en grensejustering som berørte 70 innbyggere i Tvedestrand kommune. En ubebodd del av Søndeled kommune ble overført til Dypvåg 1. januar 1867. En del av Holt, med 52 innbyggere, ble overført til Dypvåg 1. januar 1881. 1. januar 1902 ble Flosta kommune utskilt fra Dypvåg. Etter delingen hadde Flosta 1892 innbyggere og den gjenværende delen av Dypvåg 3235 innbyggere. En del av Holt, med 14 innbyggere, ble overført til Austre Moland kommune 1. juli 1919.

Tvedestrand, Holt og Dypvåg kommuner, med henholdsvis 868, 3759 og 1805 innbyggere, ble slått sammen til nye Tvedestrand kommune 1. januar 1960. 1. januar 1962 ble Strengereid krets i Tvedestrand, med 375 innbyggere, slått sammen med Flosta, Stokken og Austre Moland kommuner til nye Moland kommune. Holtegården i Moland, med 5 innbyggere, ble overført til Tvedestrand 1. januar 1964. 1. januar 1984 ble et ubebodd område ved Folevann i Tvedestrand overført til Risør kommune.

## Se også
*Liste over ordførere i Dypvåg
*Liste over ordførere i Holt

## Kilder
*Tvedestrand kommune: Tvedestrands politiske historie
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
Aleksandra Kostenjuk

**Aleksandra Konstantinovna Kostenjuk** (; født 23. april 1984 i Perm) er en russisk stormester og tidligere verdensmester i sjakk for kvinner (2008-2010). Kostenjuk ble stormester i 2004, og er den tiende kvinnen i historien som har oppnådd denne tittelen. I 2008 vant hun verdensmesterskapet i Russland, etter å ha slått favoritten, 14 år gamle Hou Yifan 2,5-1,5 i finalen. 

Ved siden av sjakken har Kostenjuk hatt flere modelloppdrag, blant annet for amerikanske *[[Penthouse]]*, og har også vært på forsiden av blader som *[[Vogue]]* og *[[Elle (magasin)|Elle]]*. Hun refereres ofte til som "sjakkens Anna Kurnikova". Kostenjuk arbeider aktivt for å promotere sjakk, og kvinnesjakk spesielt, og har som motto at "skjønnhet og intelligens hører sammen".

Kostenjuk bor i Miami, sammen med sin mann og datter.

Kostenuk har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022. 

Fra 3. mars 2023 representerer hun Sveits.

## Referanser


## Eksterne lenker
* 
* 
* 
*
Verbal metakommunikasjon

**Verbal metakommunikasjon** er en samlebetegnelse for alle de måter som man kan snakke om samtalen. Begrepet kan sees på som et forsøk på å utvikle en mer presis beskrivelse av deler av begrepet metakommunikasjon. Her handler det om å verbalisere samtalen man inngår i ved å "ta et steg ut av den". Grovt sett kan man definere begrepet inn i tre underkategorier:

* Hva metakommuniserer man om?
* Hvordan metakommuniserer man?
* Når metakommuniserer man?

Spørsmålet om HVA man metakommuniserer om kan deles inn i tre undertema. For det første kan man *snakke om samtaleinnholdet*. Dette må man skille fra det å snakke om et innhold. Alle samtaler har et innhold, men det er ikke alltid vi snakker om samtaleinnholdet i en samtale. Her dreier det seg om å gjøre *selve samtaleinnholdet til samtaleemne*. Det kan for eksempel være at kona gir beskjed til mannen sin om at hun vil snakke om et annet tema: ”*Nå har du snakket så mye om den bilen, kan vi heller snakke litt om hva vi skal gjøre i ferien?*”. Her diskuterer de ikke hvilken bil de skal kjøpe eller hvor de skal reise på ferie, men de diskuterer hvilket samtaletema de skal samtale om.

For det andre kan man *snakke om samtaleforholdet*. Her dreier det seg om å vurdere hvordan samtalen fungerer. Det kan handle om at man snakker om ulike sider ved samtalerelasjonen. For eksempel: ”*Bør vi ikke prøve å ha et litt mer åpent forhold?*” (nærhet/distanse) ”*Må du hele tiden fortelle meg hva jeg skal gjøre?*” (assymmetri/symmetri). Man kan også snakke om meddelsesatferd til en av samtalepartene. Det kan gjelde både egen atferd og den andres atferd i samtalen: ”*Hvorfor må du være så krass mot meg når du sier det?*” (vurdering av den andre som samtalepart). ”*Jeg virker nok litt usikker når jeg snakker med deg*” (vurdering av seg selv som samtalepart).

For det tredje kan man *snakke om bruk av samtaletiden*. Dette kan man også gjøre på mange ulike måter. Det går an å snakke om samtalehyppigheten: ”*Kan vi ikke treffe hverandre litt oftere?*” Man kan snakke om samtalerekkefølgen: ”*Kan jeg få si hva jeg mener først denne gangen?*” Eller man kan snakke om samtalelengden: ”*Jeg har litt dårlig tid, kan vi gjøre denne samtalen kort?*” I tillegg kan man snakke om samtaletempoet: ”*Jeg skal i et nytt møte så du må komme til poenget raskt*.”

## Eksempler

### Hva metakommuniserer man om

#### Å snakke om bruk av samtaletid

#### Å snakke om samtaleforholdet

#### Å snakke om samtaleinnholdet

### Hvordan metakommuniserer man

#### Monologisk metakommunikasjon

Her er det en av partene som tydelig definerer premissene for samtalen. At dette lille samtaleutdraget får man inntrykk av at det primært er Mari som metakommuniserer. Det er på dette grunnlaget man kan definere dette som et eksempel på monologisk metakommunikasjon.

#### Dialogisk metakommunikasjon

## Samtaleverktøy

* Reflekterende team kan sies å bygge på prosesser med mye bruk av verbal metakommunikasjon.

## Litteratur

* Baltzersen, Rolf K. (2008): Å samtale om samtalen. *Veiledning og metakommunikasjon.* Bergen: Fagbokforlaget
* Øiestad, Guro (2006): *Kritikk.* Oslo: Gyldendal Akademisk
Elias R. Blindheim

**Elias Ragnvald Blindheim** (født 7. april 1894, død 27. juli 1971) var en norsk sjømann og offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.

Blindheim var skipsfører på en av de såkalte Kvarstadbåtene, de norske skipene som lå i Göteborg under det tyske angrepet på Norge 9. april 1940. Skipene ble forsøkt brakt over til alliert havn i Storbritannia.

Blindheim førte MT «B.P. Newton», som forlot Göteborg 31. mars 1942, samtidig som MT «Lind» og MT «Rigmor». MT «B.P. Newton» ble angrepet av en tysk tråler i posisjon , men kom seg unna. Senere på dagen ble skipet først utsatt for angrep fra jagerfly, deretter fra bombefly. Skadene var imidlertid begrenset, og i tiltagende mørke utover kvelden unnslapp de videre angrep. Hun ble møtt av den britiske jageren HMS «Valorous» på morgenen 2. april og ankom Leith i Storbritannia dagen etter.

I statsråd 21. august 1942 ble skipsfører Elias Blindheim, maskinmester Lorentz Lund og maskinist John Magnus Haaland tildelt Krigskorset for under tyske angrep å ha brutt blokaden og brakt MT «B.P. Newton» fra Göteborg til sikker havn i Storbritannia. Blindheim ble også utnevnt til offiser av Den britiske imperieordenen.

## Referanser
Knud Olai Brekke

**Knud Olai Brekke** (født 26. oktober 1855 i Herøy på Sunnmøre, død 13. juni 1938 i Bergen) var en norsk skolemann og filolog.

Brekke ble student i 1872 og *[[cand. philol.]]* i 1879. Siden var han lærer ved Aars og Voss’ skole til 1891, da han ble utnevnt til adjunkt ved Hamar offentlige skole. Fra 1898 til 1927 var han rektor ved Bergen katedralskole.

Brekke forfattet lære- og lesebøker i engelsk, og var fra 1898 medlem av undervisningsrådet. Som filolog skrev han om gammelfransk formlære, og skrev en avhandling «Bidrag til dansk-norskens lydlære» (1881). Han bidro dessuten til tidsskriftet *[[Arkiv for nordisk filologi]]*.

## Referanser


## Kilder
Music to Watch Girls By

**«Music to Watch Girls By»** er en amerikansk sang med melodi av Sid Ramin og tekst av Tony Velona. Den ble den første Top 40-slageren til Bob Crewe, hvor han brukte sitt eget navn. Hans gruppe The Bob Crewe Generation utgav instrumentalen på singlen DynoVoice 229 i 1966.

Crewe hørte først melodien bli fremført i en jingledemo for en Diet Pepsi-reklame.

Den storbands-, blåserinstrumentdrevne innspillingen nådde en femtendeplass på de n amerikanske Billboard Hot 100-singlelisten.

Ifølge Greg Adams, som skrev for All Music Guide, eksplifiserer melodien «den groovy tilstanden til instrumentalmusikken på den tiden».

Andre instrumentalversjoner ble spilt inn på plate av Billy Vaughn og Al Hirt.

En versjon med Andy Williams nådde en 34.-plass i  USA, men etter å ha blitt anvendt i en Fiat-reklame i Storbritannia nådde den gjenutgitte singlen top ten. Sangen var hentet fra albumet *Born Free* (Columbia).

Williams versjon kom på den britiske singlelisten 6. mai 1967 og lå der i seks uker med nummer 33 som høyeste plassering.

Den kom også inn på den britiske singlelisten 27. mars 1999 og lå der seks uker med nummer ni som høyeste plassering. 

Higsons versjon kom på den britiske singlelisten 29. september 1984 og lå der i tre uker med nummer 84 som høyeste plassering.

## Norsk versjon
Dag Frøland har skrevet en norsk tekst. På norsk bærer den tittelen «Været». Sangen fantes med Elisabeth Granneman på singlen Polydor NH 66796 fra 1967. Gruppen Penthouse Playboys gjorde en versjon av sangen på sitt debutalbum *[[Sånn skal det gjøres]]*' **'i 1996. 

## Referanser
August Western

**August Western** (født 6. august 1856 i Christiania, død 25. april 1940 i Fredrikstad) var en norsk skolemann og språkforsker.

Western tok filologisk embetseksamen i 1879, og var overlærer og senere rektor ved Fredrikstad høiere almenskole fra 1898 til 1926. Han ble *[[dr. phil.]]* i 1893.

Westerns hovedarbeider er doktoravhandlingen om *De engelske bisætninger* (1893), en meget utførlig *Norsk riksmålsgrammatikk* (1921) og flere lærebøker i engelsk lydlære. Noen av dem ble oversatt til tysk. Han tok ivrig del i diskusjonen om fornorsking av skriftspråket.

I Skoleparken i Fredrikstad er det oppsatt en byste i bronse utarbeidet av Dyre Vaa i 1927.

## Verker
* *Engelsk lydlære for studerende og lærere* (1882)
* *De engelske bisætninger* (1893)
* *Fredrikstad: 1814–1914* (1914)
* *Skriv norsk: nogen punkter av riksmaalets sproglære* (1915)
* *Norsk riksmåls-grammatikk for studerende og lærere* (1921)
* *Det britiske parlament* (1922)
* *Om sprogriktighet og sprogfeil* (1931)

## Referanser


## Kilder

## Eksterne lenker
Robert Lehmann

**Robert Lehmann** (født 9. januar 1984 i Erfurt) er en tysk skøyteløper som deltar i internasjonale konkurranser. Han har spesialisert seg på mellomdistanse og langdistanse.

Lehmann tok sølv i junior-VM allround bak nederlenderen Remco Olde Heuvel i Kushiro i 2003. Han debuterte i verdenscupen på Hamar i november 2004. Han deltok i Vinter-OL 2006 hvor han kom på 36.-plass på 1500 meter og 7.-plass i forfølgelse lag. I EM på skøyter 2009 i Heerenveen kom han på 6.-plass.

## Personlige rekorder

### Høydepunkter i karrieren

;OL
:2006 – Torino, 36.-plass på 1500 m
:2006 – Torino, 7.-plass på forfølgelse lag
;EM Allround
:2006 – Hamar, 17.-plass
:2008 – Kolomna,  12.-plass
;Junior-VM Allround
:2002 – Collalbo, 16.-plass
:2003 – Kushiro, 2.-plass på
;Tysk mesterskap
:2005 – Inzell, 2.-plass på allround
:2006 – Erfurt, 3.-plass liten firkamp 
:2008 – Inzell, 2.-plass på 500 m allround
:2008 – Inzell, 1.-plass på 1500 m allround
:2008 – Inzell, 2.-plass på 3000 m allround
:2008 – Inzell, 3.-plass på 5000 m allround
;U23-EM 
:2004 – Göteborg, 2.-plass på 5000 m
:2004 – Göteborg, 2.-plass på 10000 m

## Eksterne lenker
* 
* 
* Statistikk hos ''Skateresults''
* Statistikk hos ''Effesport''
;Bilder
*  Bilder av Robert Lehmann på SpeedSkatingPhotos.info/DesgPhoto.com
A.S.D. CF Bardolino

**ASD CF Bardolino** er en italiensk kvinnelig fotballklubb fra Bardolino i nærheten av Veneto. Laget har vunnet Serie A flere ganger.

## Historie
Bardolino begynte i den regionale divisjonen (tredje nivå), og rykket opp med et svært ungt mannskap i 1994. Laget rykket deretter rett opp til Serie A og nådde  semifinalen i Coppa Italia. Første sesong i Serie A ga syvendeplass, etterfulgt av flere femteplasser. I 2000/01-sesongen, under sin første kvinnelige trener, Anna Mega, fulgte de opp femteplassen med en finaleplass i cupen, men de tapte 1–0 mot Torres Calcio Femminile. Ettersom Torres også hadde vunnet serien, ble Bardolino representant for cupmestrene i supercupen, der cupvinner og serievinner møtes.  De vant.

Femteplassen ble forbedret i de to neste sesongene med en tredje- og en fjerdeplass i serien. 2003/04-sesongen ble imidlertid en kaotisk og skuffende sesong, og Bardolino endte som sjuende beste lag. Alt forandret seg imidlertid i 2004/05-sesongen. Bardolino vant serien for første gang. Dette markerte også begynnelsen for Bardolinos storhetstid. De fulgte i serien opp med en andreplass, men har siden vunnet de tre siste seriene, og to av de tre siste cupmesterskapene.

## Bardolino i Europa
Bardolino har flere ganger vært med i Mesterligaen i fotball for kvinner. Deres første opptreden kom som følge av seieren i 2004/05-sesongen. Deres første sesong, 2005/06-sesongen, ble en uforbeholden skuffelse. Bardolino gikk ut av første kvalifiseringspulje på målforskjell, da østerrikske SV Neulengbach spilte uavgjort mot Bardolino og ellers scoret flere mål. Ettersom Neulengbach var ganske solid sist i neste kvalifiseringspulje er det på ingen måte sikkert at Bardolino hadde blitt en suksess om de så hadde scoret flere mål.

I 207/2008-sesongen var Bardolino at bedre lag. De møtte først relativt uproblematisk motstand, der de spanske mestrene Athletic Club Neskak (Athletic Bilbaos kvinnelag) var de nærmeste motstanderne, men Bardolino slo dem også. Neste hinder var andre kvalifiseringsrunde, der Bardolino nok en gang møtte Neulengbach, men også Arsenal LFC. Bardolino slo Neulengbach knepent og spilte uavgjort mot Arsenal, og kom videre som toer i gruppen til kvartfinalen. Bardolino møtte Brøndby, og kom videre etter straffesparkkonkurranse. I semifinalen møtte Bardolino 1. FFC Frankfurt, og tapte 4-2 borte og 0-3 hjemme. 

Bardolinos tredje deltakelse i mesterligaen året etter gikk også relativt bra. De spilte kvalifisering mot Umeå, og tapte mot Umeå, men slo Valur, og ble det nest beste laget. Bardolino kom til kvartfinalen, men tapte for Olympique lyonnais. Bardolinos fjerde deltakelse i Mesterligaen i fotball for kvinner 2009/2010, var mye kortere og mye mindre imponerende. Som direktekvalifisert gikk Bardolino direkte til sekstendelsfinalen, der de tapte for Fortuna Hjørring.
Tower Hill Memorial

**Tower Hill Memorial** er et britisk, nasjonalt krigsminnesmerke over sjøfolk fra handels- og fiskeflåten som falt i første- og andre verdenskrig og som ikke fikk annen grav enn havet. Minnesmerket ligger i London, i søndre del av Trinity Square Gardens, rett nord for Tower of London.

Den delen av minnesmerket som er viet falne i første verdenskrig ble åpnet 12. desember 1928. Det består av en overbygd korridor der det er oppsatt tolv bronseplater med navnene på omkring 12&nbsp;000 falne. Monumentet er tegnet av Edwin Lutyens.

Minnesmerket over de falne i andre verdenskrig ble innviet av dronning Elisabeth II 5. november 1955. Det er utformet som en nedsenket, halvsirkelformet hage der minneplater med navnene på over 24&nbsp;000 falne britiske og andre sjøfolk er plassert omkring et bronsebasseng med en kompassrose. Denne delen av monumentet er tegnet av Edward Maufe.

De to delene av minnesmerket er forbundet av rekker av statuer som representerer offiserer og mening mannskap. Hoveddelen av innskriften her lyder: «THE TWENTY-FOUR THOUSAND OF THE MERCHANT NAVY AND FISHING FLEETS WHOSE NAMES ARE HONOURED ON THE WALLS OF THIS GARDEN GAVE THEIR LIVES FOR THEIR COUNTRY AND HAVE NO GRAVE BUT THE SEA.» Denne delen av minnesmerket er utformet av Charles Wheeler.

Navnene på de falne som minnes i Tower Hill Memorial er innført i et register som fysisk huses i Trinity House Corporation og som er søkbar på internett gjennom den generelle databasen over falne fra Storbritannia og samveldelandene.

Minnesmerket inneholder også norske navn.

## Referanser


## Eksterne lenker
* 
* Find War Dead, søkbar database over falne fra Commonwealth War Graves Commission
Elli Ochowicz

**Elizabeth Kristine Ochowicz** (født 1983) er en amerikansk skøyteløper som har deltatt i flere Vinter-OL. Hun har spesialisert seg på de korte distansene 500 og 1000 meter.

Ochowicz deltok i Vinter-OL 2002 og Vinter-OL 2006, og er tatt ut til Vinter-OL 2010. I 2002 kom hun på 22.-plass på 500 meter, mens hun i 2006 ble nummer 23. 

Hun er datter av den olympiske gullmedaljevinneren Sheila Young (1976) og Jim Ochowicz.
## Personlige rekorder

## Referanser


## Eksterne lenker
* 
* 
* Bilder av Ochowicz ''DESGphoto''
* Elli Ochowicz hos ''Skateresults''
* Elli Ochowicz hos ''United States Olympic Committee''
Nord-Trøndelag Arbeiderparti

**Nord-Trøndelag Arbeiderparti** var Arbeiderpartiets fylkesorganisasjon i Nord-Trøndelag.

Nordre Trondhjems Amts Arbeiderparti ble stiftet den 16. mai 1903, men fra 1907 ble Nord-Trøndelag delt mellom de to kretspartiene Inntrøndelag arbeiderparti og Namdal arbeiderparti, et resultat av valgordningen av 1906. Arbeiderpartiet har vært representert på Stortinget fra fylket siden 1922. Fra 1946 hadde de to kretspartiene arbeidet for et tettere samarbeid, og i 1951 ble Samarbeidsnemnda mellom de to partiene opprettet. Nemnda skulle fungere som et overbygg av de to partiene, blant annet i fylkestingssaker og organisering av stortingsvalg. Fra 1969 avholdt Inntrøndelag og Namdal arbeiderpartier felles årsmøte.

I juni 1969 oppnevnte samarbeidsnemnda en komité med mandat til å utføre en «vurdering av organisasjonssituasjonen og fremlegg av løsninger med henblikk på sammenslutning til ett fylkesparti». Komiteen avla sin rapport i november dette året, og gikk inn for sammenslutning mellom de to kretspartiene. Det var allikevel ikke gjort i en håndvending å slå de to lagene sammen. På årsmøtet i 1970 stemte flertallet av medlemmene i Namdal arbeiderparti mot en sammenslutning.

Arbeiderpartiets sentralstyre grep inn i saken og påla sammenslåing, og fra 1. januar 1974 ledet Samarbeidsnemnda arbeidet i både Namdal og Inntrøndelag arbeiderpartier. De to kretspartiene ble slått sammen til Nord-Trøndelag Arbeiderparti under et møte på Steinkjer fra 2. til 3. mars 1974.

I 2017 vedtok Nord-Trøndelag Arbeiderparti og Sør-Trøndelag Arbeiderparti å slå seg sammen til Trøndelag Arbeiderparti.

## Ledere

## Referanser


## Litteratur
*
Åse Marie Hagen

**Åse Marie Hagen** (født 22. mars 1973) er en norsk lærer og politiker (Ap).

Hun startet sin politiske karrière som medlem av Levanger kommunestyre i 1991. Hun har også vært leder i Nord-Trøndelag AUF. Hagen var medlem av Nord-Trøndelag fylkesting 1999–2011 og fylkesvaraordfører 2003–2011.

Hun ble uteksaminert fra Steinkjer videregående skole i 1994 og er utdannet lærer fra Høgskolen i Nesna fra 1999. Hun jobber som lærer ved Egge ungdomsskole.

## Referanser
Dmitrij Lobkov

**Dmitrij Vladimirovitsj Lobkov** () (født 2. februar 1981 i Nizjnij Novgorod) er en russisk skøyteløper som spesialiserer seg på de korteste distansene, særlig 500 meter.

Han debuterte i verdenscupen i Seoul i 2000.

I VM for enkeltdistanser i Seoul i 2004 vant han sølvmedalje på 500 meter, kun slått av Jeremy Wotherspoon. Han ble russisk sprintmester tre år på rad, og på grunn av fremgangen var han medaljefavoritt i Vinter-OL 2006 i Torino. Men Lobkov ble skadet sommeren 2005 da treneren hans, Sergej Klevtsjenja, organiserte en fotballkamp. Forberedelsen til OL ble dermed for kort. Lobkov fikk 14.-plass i OL.

I Kolomna den 12. januar 2007 forbedret Lobkov sin personlige rekord på 34,51 fra 2003, som ble satt i Salt Lake City, til 34,35. På det tidspunktet var det kun de to japanske skøyteløperne Joji Kato (34,30) og Hiroyasu Shimizu (34,32) som hadde gått raskere. I sprint-VM i 2007 i Vikingskipet på Hamar tok Lobkov 3.-plass og 2.-plass på de to 500 meter løpene og fikk 4.-plass totalt, etter sørkoreanske Lee Kyou-hyuk, finske Pekka Koskela og amerikanske Shani Davis. Lobkov var 0,060 poeng bak bronsemedaljen.

## Personlige rekorder

## Referanser


## Eksterne lenker
* 
*  Dmitrij Lobkov på SpeedskatingResults.com (personlige rekorder og resultater)
* 
*  Dmitrij Lobkov på Jakub Majerski's Speedskating database (Adelskalender distanser og sammenlagt)
*  Dmitri Lobkov på The-Sports.org (mesterskaps- og noen verdenscup-resultater)
* 
;Bilder
*  Bilder av Dmitrij Lobkov på SpeedSkatingPhotos.info/DesgPhoto.com
This Ole Town

***This Ole Town*** er et musikkalbum utgitt av Ole Evenrud i 1987. Dette året droppet han artistnavnet Ole I'Dole. Albumet ble produsert av Geoff Downes.

## Sporliste
#«Take a Chance» (Trond Holter/Bruce Turgon)
#«This Town Ain't Big Enough for the Both of Us» (Ole Evenrud)
#«Popaganda» (Ole Evenrud)
#«You Are All I Need» (Trond Holter/Ole Evenrud/Bruce Turgon)
#«Crazy» (Trond Holter/Ole Evenrud)
#«X-Ray Specs» (Ole Evenrud)
#«I Wanna Spend the Night With You» (Trond Holter/Ole Evenrud)
#«Bad Times Are Good for Writing Songs» (Ole Evenrud)
#«When Love Goes to War» (Trond Holter/Ole Evenrud)
#«The World Keeps on Turnin'» (Trond Holter/Ole Evenrud/Bruce Turgon)
## Medvirkende
### Musikere
* Ole Evenrud - sang, kor, keyboard, arrangement
* Trond Holter - gitarer, bass, keyboard, kor, arrangement 
* Mick Tucker - trommer, kor
* Andy Scott - kor 
* Stevie Lange - kor 
* Suzie O'List - kor 
* Mal McNulty - kor 
### Øvrige medvirkende
* Geoff Downes - produsent, miksing, arrangement 
* Owen Davies - tekniker
* Mark Saunders - tekniker 
* E. Hansen - fotograf 
* Lifestyle Reklamebyrå - design/layout/artwork 
## Eksterne lenker
* This Ole Town
Viktor Pfeifer

**Viktor Pfeifer** (født 16. mai 1987 i Graz) er en østerriksk kunstløputøver. Han har vunnet det nasjonale østerrikske mesterskapet fem ganger (i 2003, 2005, 2006, 2009 og 2010). Pfeifer representerte Østerrike under Vinter-OL 2006, der han fikk en 22.-plass.

Før 2006/2007-sesongen flyttet han til USA for å kunne konkurrere for USA, men han kom seg ikke videre til det amerikanske mesterskapet. Han gikk da tilbake til å konkurrere for Østerrike igjen.

## Program
I 2009-2010 har Pfeifer hatt følgende program:

## Resultater

## Referanser


## Eksterne lenker
*
Øll

**Øll** eller **ol** er en gammel måleenhet som har blitt benyttet i Skandinavia, ofte i telling av fisk. En øll var lik 80 enheter/stykker og tilsvarte 1/3 meis, 4 snes eller 8 vorder. Øll blir i noen tilfeller også kalt **voll**, spesielt i forbindelse med telling av fisk.

## Se også
* Norske måleenheter
One Size Fits All (Ole Evenrud-album)

***One Size Fits All*** er et musikkalbum utgitt av Ole Evenrud i 1989. Albumet ble utgitt på CD i 2005.

## Sporliste
#«Never Say Die» (Evenrud/Holter)
#«Desperado» (Evenrud/Holter)
#«Broken Heart» (Evenrud/Holter)
#«25 years of Rock'n'Roll» (Evenrud/Holter)
#«Peepin' Tom» (Evenrud/Holter)
#«Make My Day» (Evenrud)
#«Home Sweet Home» (Evenrud/Holter)
#«Still in Love With You» (Evenrud/Holter)
#«Raise Your Fist and Shout» (Evenrud/Holter)
#«X-Ray Specs» (Evenrud)
#«Welcome to the Real World» (Evenrud)
#«Werewolf» (Evenrud)
#«F.O.F.D.» (Evenrud)
#«She Looks Like a Billion Bucks» (Evened)

## Medvirkende
### Musikere
* Ole Evenrud - sang, gitarer, låtskriver, arrangement, låtskriver 
* Trond Holter - gitarer, bass, keyboard, arrangement, låtskriver
* Tom Jensen - keyboard 
* Ole Petter Hansen Chylie - trommer
* Kyf Brewer - kor
* John Fiore - kor
* Louis Merlino - kor
* Robin Beck - kor 
### Øvrige medvirkende
* Neil Kernon - produsent, tekniker, mixing 
* Dave Lebowitz - tekniker 
* Jim Vanzino - tekniker
* Lolly Grodner - tekniker, miksing 
* John Plenge - tekniker 
* Toni Übler - remastering 
* Susan Mendola - art direction
* David Harry Stewart - fotograf 
* Brian Lane - management 
* Pete Smith - direction 
* George Marino - mastering 
* Hugh Syme - design

## Eksterne lenker
* One Size Fits All
Borsig

**Borsig** var et tysk selskap som drev med maskinteknikk og som hadde sitt hovedkontor i Berlin. Det ble grunnlagt av den tyske industrialisten August Borsig i 1837. 
Borsigwerke var en del av den tidlige verkstedsindustrien i Tyskland (kongedømmet Preussen) og Europas største produsent av lokomotiver i sin storhetstid. I dag er det et ingeniørfirma med kontor i bydelen Reinickendorf i Berlin. 
## Historie
Selskapet produserte opprinnelig dampmaskiner, og i perioden da damplokomotiver virkelig begynte å bli vanlige var Borsig den største leverandøren av damplokomotiver i Europa og den nest største på verdensbasis. 

Selskapet begynte i 1930-årene å produsere våpen og militært utstyr etter Adolf Hitlers avgjørelse om at store fabrikker i landet skulle brukes til storstilt militær opprustning, noe som skulle forberede landet på den kommende verdenskrigen.

Siden 1930 har selskapet skiftet eierskap og omorganisert flere ganger. Borsig er sterkt knyttet til Berlin, og var tidligere en av byens største arbeidsgivere i form av antall sysselsatte. I tillegg til de gamle fabrikkområdene i Tegel finnes Villa Borsig og Borsigwalde som en arv fra Borsigs storhetstid.
## Referanser


## Se også
* Borsigwerke undergrunnsstasjon

## Litteratur
* 

## Eksterne lenker
*
Bochumer Verein

**Bochumer Verein** (kan oversettes til «Bochumer-selskapet») var et vertikalintegrert gruvekonsern med hovedkontor i Bochum i Tyskland. Flere stålverk og kullgruver tilhørte konsernet, som på et tidspunkt hadde over 20&nbsp;000 ansatte. Konsernet ble etablert i 1854 som stålfabrikken *Mayer und Kühne* og begynte å operere under navnet *Bochumer Verein für Bergbau und Gußstahlfabrikation (BVG)*. I perioden 1926&ndash;1951 var selskapet en bedrift under storkonsernet Vereinigte Stahlwerke AG. I 1965 fusjonerte konkurrenten Krupp med selskapet Hütten- und Bergwerke Rheinhausen AG. Etter flere navneendringer gjennom årene driver en etterfølger av det opprinnelige selskapet, *Bochumer Verein Verkehrstechnik GmbH*, dagens virksomhet.

Bochumer Verein var med i Tysklands opprustningspolitikk i 1930-årene ved at lederne for det nasjonalsosialistiske styret tok avgjørelse om at konsernets fabrikker blant annet skulle anvendes til storstilt våpenproduksjon som en forberedelse til den kommende verdenskrigen. Bochumer Vereins fabrikk i Hannover var en av fabrikkene som drev opprustningsvirksomhet ut 1930-årene og frem til midten av 1940-tallet.

## Litteratur
* 
* Lothar Gall: *Krupp. Der Aufstieg eines Industrieimperiums.* Siedler, Berlin 2000, ISBN 3-88680-583-2.
* 
* Ingrid Wölk: *Bochum (Bochumer Verein).* I: Wolfgang Benz, Barbara Distel (red.): *Der Ort des Terrors. Geschichte der nationalsozialistischen Konzentrationslager.* bind 3: *Sachsenhausen, Buchenwald.* C.H. Beck, München 2006, ISBN 3-406-52963-1, s. 395ff.

## Eksterne lenker
* Offisielt nettsted
Ett sted i tiden II – Demoer & andre rariteter 1985–2007

***Ett sted i tiden II – Demoer & andre rariteter 1985 – 2007*** er et musikkalbum utgitt av Åge Aleksandersen på boksen Åge II i 2009.

## Sporliste

# «Skirennet» (demo'93)
# «En vinge av purpur og gull» (demo'95)
# «En dans med dej» ('85)
# «Fyra öl och en pizza» ('85)
# «Æ ska gi dæ fred» ('97)
# «Soon You'll Fly» (demo'99)
# «Lykkelig» (demo'00)
# «Linedans» (demo'02)
# «Skyggeland» (demo'04)
# «Rebecca» (demo'07)
# «Lyst» (demo'07)
# «Fru Inger» (demo'00)
# «Oppstadelsen» (demo'01)
# «Bilde tå'n Ivers» (demo'97)
# «Held og lykke» ('00)
# «Sommernatt» ('07)
# «Snørosa» ('96) 
# «Snørosa (remix)» ('96) 
# «Erik, Bent og Roar» ('01)

### Info
* Spor 6 synges med Karen Taylor-Good 
* Spor 15 synges med Lars Lilholt Band 
* Spor 17 og 18 synges med BRA (musikkgruppe)
Høy og Mørk – De beste

***Høy og Mørk &ndash; De beste*** er et samlealbum med Ole (I'Dole) Evenrude, utgitt i 2005.

## Sporliste

#«Det va'kke min skyld» (Roald Andreassen), (*Det va'kke min skyld/Hvis jeg var Gud*)
#«Hvis jeg var gud» (Jostein Sætre/Ole Evenrud), (*Det va'kke min skyld/Hvis jeg var Gud*)
#«Framtidsskrekk» (Peo Thyrén/Evenrud), (*[[Blond og billig]]*)
#«Space, action, sex og blod» (Geir Bjørhovde/Evenrud), (*[[Blond og billig]]*)
#«Heltene er trette» (Ole Evenrud), (*[[Blond og billig]]*)
#«Sayonara» (Harpo/Bengt Palmers), (*Sayonara/I Love You Love Me Love*)
#«Ayatollah» (Bjørhovde/Evenrud), (*[[Popaganda!]]*)
#«En og en er to» (Trond Holter/Evenrud), (*[[Popaganda!]]*)
#«Ann-Helen» &ndash; Irene Wilde (Ian Hunter/Evenrud), (*[[Popaganda!]]*)
#«I natt er verden vår» (Tommy Ekman/Evenrud), (*I natt er verden vår*)
#«Nature» &ndash; Tala om vart du ska resa (Lasse Lindbom/Magnus Lindberg/Maj-Britt Niklasson/Evenrud), (*[[Idolator]]*)
#«Bad Times Are Good for Writing Songs» (Evenrud), (*[[Idolator]]*)
#«Take a Chance» (Holter/Bruce Turgon), (*[[This Ole Town]]*)
#«This Town Ain't Big Enough for the Both of Us» (Evenrud), (*[[This Ole Town]]*)
#«Desperado» (Holter/Evenrud), (*[[One Size Fits All (Ole Evenrud-album)|One Size Fits All]]*)
#«Make My Day» (Evenrud), (*[[One Size Fits All (Ole Evenrud-album)|One Size Fits All]]*)
#«Broken Heart» (Holter/Evenrud), (*[[One Size Fits All (Ole Evenrud-album)|One Size Fits All]]*)
#«X-Ray Specs» (Evenrud), (*[[One Size Fits All (Ole Evenrud-album)|One Size Fits All]]*)
#«This Town Ain't Big Enough for the Both of Us» (Evenrud), (ny versjon)

## Medvirkende
* Satt sammen av: Ole Evenrud
* Forsidetegning: Knut Nærum
* Artwork: The Link
* Tekniker: Tomas Siqveland
*Trommer: Ole Petter Hansen Chylie ("Ayatollah", "Ann-Helen", "Desperado", "Make my day", "Broken Heart" og "X-Ray Specs".)

## Eksterne lenker
* Høy og Mørk &ndash; De beste
Nancy Swider-Peltz jr.

**Nancy Swider-Peltz jr.** (født 10. januar 1987 i Maywood i Illinois) er en amerikansk skøyteløper som deltar i internasjonale konkurranser.

Swider-Peltz jr. sin mor, Nancy, deltok i tre Vinter-OL som skøyteløper fra midten av 1970-årene til sent i 80-årene.

## Personlige rekorder

## Referanser


## Eksterne lenker
* 
* 

* TeamUSA.org profile
* Nancy Swider-Peltz jr hos skateresults.com
Stavanger – St. Svithuns by

***Stavanger – St. Svithuns by*** er navnet på en dokumentarfilm fra 1950 som ble laget i forbindelse med Stavanger Kommunale Kinematografers 30-årsjubileum. Produksjonen stod ARENA FILM AS for.  Manus, regi og filmopptak var ved Ottar Gladtvedt. Kommentarene ble lest av Torleiv Kvalvik. Filmen inneholder primært scener fra Stavanger, men også glimt fra Jæren og Ryfylke. Produksjonen gir et meget godt bilde av Stavanger på slutten av 1940-tallet.

Blant motiver som er med kan nevnes:
* Jernbanestasjonen
* Breiavatnet
* Torget
* Avreise til USA med M/S Oslofjord
* Stavanger lufthavn, Sola
* Ledaal
* Andevandring fra kaien til Breiavatnet
* Domkirken
* Vaulen badestrand

Filmen befinner seg i byarkivet i Stavanger.

## Referanser


## Eksterne lenker
*
Maciej Ustynowicz

**Maciej Adam Ustynowicz** (født 23. februar 1983 i Warszawa) er en polsk skøyteløper. Han deltok i Vinter-OL 2006 og er tatt ut i troppen til Vinter-OL 2010. Han har spesialisert seg på de korte distansene.

Ustynowicz debuterte i verdenscupen i mars 2003. Han har spesialisert seg på 100 meter som ikke er olympisk øvelse. På denne øvelsen tok han andreplass i verdenscupløpet i Inzell i desember 2005. Han kom på 36.-plass i OL i Torino på 500 meter, mens han ble diskvalifisert på 1000 meter.

## Personlige rekorder

## Referanser


## Eksterne lenker
* 
* Statistikk hos ''Skateresults''
* Bilder av Ustynowicz hos ''DESGphoto''
Frontside Rock’n’Roll

***Frontside Rock'n'Roll*** er et musikkalbum utgitt av Bigbang i 2002.

## Sporliste

#«One of a Kind» (Øystein Greni) 4:36
#«Fire and Oil» (Øystein Greni/Nikolai Eilertsen) 5:12
#«Heaven and Stars Above» (Øystein Greni) 4:47
#«Spiritual Heart Surgery» (Øystein Greni) 2:42
#«Liquid Gold» (Øystein Greni) 3:33
#«Mercedes» (Øystein Greni) 3:52
#«Where the World Comes to an End» (Øystein Greni) 4:30
#«Earphones» (Øystein Greni) 3:19
#«The Elephant Man» (Øystein Greni) 3:15
#«Frontside Rock'n'Roll» (Øystein Greni) 5:13

## Personell
### Bigbang
* Øystein Greni – vokalist, gitar, piano, mandolin, trommer, perkusjon, låtskriver, produsent
* Nikolai Eilertsen – bass, orgel, piano, munnspill, bratsj, perkusjon, vokal, låtskriver, co-produsent
* Olaf Olsen – trommer, perkusjon
### Øvrige
* Stig Morten Sørheim – perkusjon, vokal, tekniker 
* Karim Sayed – bakgrunnvokal 
* Martin Windstad - congas på *One of a Kind*
* Christian Engfelt - bakgrunnvokal på *Heaven and Stars Above*
* Jon Riise - bakgrunnvokal på *Heaven and Stars Above*
* Lars Håvard Haugen - leadgitar på *Heaven and Stars Above*
* Sølvguttene - kor på *Where the World Comes to an End*
* Sindre Røyland - bakgrunnvokal på *Earphones*
* Åshild Stensrud - bakgrunnvokal på *Earphones*
* Åste Hunnes Sem - bakgrunnvokal på *Earphones*
* Asgeir Innerdal - skatebord på *Frontside Rock'n'Roll*
* Nils Bjarne Kvam - co-produsent 
* Morten Lund - mastering 
* Amelie Poulain - fotograf
* Jan Inge Janbu - fotograf 
* Dimitri Kayiambakis - artwork
Tom Thacker

**Thomas «Tom» William Arnold Thacker** (født 1977) er en canadisk vokalist, gitarist, trommeslager, pianist og trekkspiller. Han har spilt for bandene Sum 41 og Gob.

## Eksterne lenker
* 
*
Giampiero Ubezio

**Giampiero Ubezio** (født 16. juni 1949 i Novara i Italia) er en italiensk tegneserieskaper som har laget Disney-tegneserier siden 1984.

Mange av hans historier er utgitt i Norge gjennom Donald Pocket.

## Referanser


## Eksterne lenker
* Giampiero Ubezio i Inducks
* Giampiero Ubezio i Lambiek Comiclopedia
Maki Tabata

**Maki Tabata** (japansk: 田 畑 真 紀 *Tabata Maki*; født 9. november 1974 i Mukawa i Hokkaido) er en japansk skøyteløper og syklist. 

Tabata vant bronse i VM Allround i 2000, og vant ytterligere en bronse en måned senere, denne gang på 3000 meter i VM for enkeltdistanser. I 2001 vant hun sølv på 1500 meter og bronse på 5000 meter i VM for enkeltdistanser. Hun vant ytterligere en sølvmedalje i 2003 på 1500 meter i VM for enkeltdistanser.

Hun har vunnet verdenscupløp, både individuelt og forfølgelse lag.

Som syklist vant hun første plass i 3km individuell forfølgelsesløp i landsmesterskapet i 2010 og gullmedaljen i Asias Syklingsmesterskap i Kuala Lumpur, Malaysia i 2012.

## Verdensrekord
I løpet av sin karriere har Tabata satt en verdensrekord:

## Personlige rekorder

## Referanser


## Eksterne lenker
*  
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil på Effesport.nl (noen resultater)
* 
*  Profil på NBC Olympics 2010
*  Profil på BBC Sport Olympics 2010
*  OL-profil 2010  og OL-profil 2006  på Japans OL-komitéens nettsider.
*  Bilder av Maki Tabata hos SpeedSkatingPhotos.info/DesgPhoto.com
* Statistikk hos ''Skateresults''
Stoppen

**Stoppen** er et område i Lier kommune i Buskerud. Stedet er mest kjent for å huse skoler og idrettsanlegg, men har også noe boligbebyggelse.

## Historie
Stoppenområdet har navnet fra gården med samme navn. Stoppen gård ligger fra 50 til 100 meter over havet i delvis bratt lende på leirgrunn nordøst for Drammen. Gården grenser i vest langs åskammen vest for Stoppendalen mot Strøtvet, i nord mot gårdene Flåtan og Lian, i øst mot Høvik, og i sør mot Nøste. Gården ble ryddet i yngre jernalder. I dag består den av to deler, øvre og nedre Stoppen. Gårdene driver for det meste med epledyrking.

Navnet Stoppen er satt sammen av det norrøne stopp eller staup, som betyr dump eller senkning. Det sikter antakelig til den dype Stoppendalen eller til trinn i de bratte liene som omgir gården. Siste ledd kommer av vin, det vil si eng eller havnegang.

## Bebyggelse
Området huser den kombinerte barne- og ungdomsskolen Høvik skole, samt St. Hallvard videregående skole. Tidligere fantes også Stoppen ungdomsskole, mens Høvik kun var barneskole. I 2008 ble det imidlertid besluttet å rive Høvik skole, legge ned Stoppen skole og bygge en ny kombinert barne- og ungdomsskole på samme sted. Den nye Høvik skole ble åpnet 20. mai 2010 og har plass til 900 elever. Like ved skolene ligger Lier stadion, som ble anlagt i 1972 etter påtrykk fra idrettslaget Sparta/Bragerøen, flerbrukshallen St. Hallvardhallen, svømmehallen og gymsalen Lierhallen og borettslaget Stoppen bo. Boligfeltet Hasselbakken ligger i Stoppenåsen, rett vest for skoleområdet.

## Referanser
Thurmanskogen

**Thurmanskogen** kan vis til flere nært knyttede området på Lørenskog, nordøst av Oslo.

* Thurmanskogen (skog) er et skogområde i den ytre delen av Østmarka som befinner seg i kommunen Lørenskog øst for Oslo.
*  et boligområdet som ligger ved skogen med samme navn.
** Thurmanskogen Vel, en velforening for boligområdet med samme navn.
Garching

**Garching bei München** er en liten by sør i Landkreis München i Tyskland rett ved den nordlige grensen til Østerrike. Byen er vennskapsby med den norske kommunen Lørenskog.

## Referanser


## Eksterne lenker
*
Kevin Van der Perren

**Kevin Van der Perren** (født 6. august 1982 i Ninove, Belgia) er en belgisk kunstløper. I kunstløp-EM i 2007 og 2009 tok han bronsemedalje, noe som er hans beste plasseringer i et større mesterskap. Han har i tillegg sju nasjonale mesterskapstitler (2000-2004, 2007 og 2011) og var Belgias flaggbærer under Vinter-OL 2006 i Torino. Han er gift med den britiske kunstløperen Jenna McCorkell.

## Programmer

## Høydepunkter
### Etter 2004

### Før 2004

## Referanser


## Eksterne lenker
* 
* 
*  Om Kevin Van Der Perren - ISU
*  Kevin Van Der Perren -Profil på web.IceNetwork.com
*  Om Kevin Van Der Perren på www.PixieWorld.net
Laurine van Riessen

**Laurine van Riessen** (født 10. august 1987 i Leiden) er en nederlandsk skøyteløper.

Van Riessen debuterte i verdenscupen i november 2006. I sesongen 2008/09 fikk hun tredjeplass i det første verdenscupløpet på 1000 m, mens hun i neste runde ble nummer fem på 1500 m. 

Sammen med Ingeborg Kroon og Natasje Bruintjes vant hun junior-VM i lag. I mars 2007 satte hun juniorverdensrekord på 1000 m.

Under Sommer-OL 2020 i Tokyo som ble arrangert i 2021, ble hun nummer 4 i lagsprint. 

## Personlige rekorder

## Referanser


## Eksterne lenker
* 
* 
* 
;Bilder
* Bilder av Laurine van Riessen hos ''DESGphoto''
Margot Boer

**Margot Madelaine Boer** (født 7. august 1985 i Woubrugge) er en nederlandsk skøyteløper. Hun har spesialisert seg på de tre korteste distansene, 500 m, 1&nbsp;000 m og 1&nbsp;500 m.

Boer debuterte i verdenscupen i desember 2004. Hun vant sølvmedalje på 500 meter og bronsemedalje på 1&nbsp;000 meter i junior-EM i Innsbruck i 2006. Under Vinter-OL 2014 i Sotsji tok hun bronse på både 500 m og 1000 m.

## Personlige rekorder

## Referanser


## Eksterne lenker
* 
*  
* Margot Boer hos ''Skateresults''
* 
* Offisiell nettside av Team Liga 
;Bilder
* Bilder av Margot Boer hos ''DESGphoto''
Arne Falstad

**Arne Falstad** (1874–1958) var en norsk overrettssakfører, banksjef og politiker (H). Han var ordfører i Levanger bykommune og stortingsmann for Trondhjem og Levanger.

## Liv og virke
Han ble født på gården Skjerpingen ved Alstadhaug kirke i Skogn prestegjeld som sønn av lærer, organist og banksjef Peder Falstad (1842–1921) fra Ekne og hustru Oline Kathrine Sæther (1837–1928). Morfaren var lærer, klokker og stortingsmann Peter Andreas Sæther (1812–1897). Partipolitisk var faren radikal venstremann, mens morfaren var bondevenn.

Han tok artium i 1892 og juridisk embedseksamen i 1900. Han var vernepliktig offiser fra 1894, premierløytnant fra 1902 og kaptein fra 1911. Falstad var sakførerfullmektig i Trondhjem før han i 1903 ble overrettssakfører i Steinkjer, hvor hans bror Peter Andreas Falstad allerede hadde etablert sin sakførerforretning. Arne Falstad ble fast forsvarer i Inderøy meddomsrett. Han var medlem av Steinkjer bystyre og formannskap 1914–1919, og byens varaordfører 1914–1916. I 1916 ble han styreformann i Indherreds Kreditbank. I 1921 ble broren Peter Andreas ansatt som banksjef i Indherreds Kreditbank, og Arne vendte tilbake til Levanger.

Arne Falstad åpnet sin egen sakførerforretning og overtok etter faren som banksjef i Privatbanken i Levanger (tidligere Levanger Håndverkerforenings Sparekasse). I 1928 ble banken avløst av Levanger og omegns Kreditbank. Falstad var fast forsvarer ved Stjør- og Verdal meddomsrett.

Han var medlem av Levanger bystyre og formannskap 1930–1940, og byens ordfører i årene 1931, 1932, 1935, 1940 og 1945. Han var vararepresentant til Stortinget fra Trondhjem og Levanger for Høyre og Frisinnede Venstre i periodene 1925–1927, 1931–1933 og 1937–1945. Falstad møtte blant annet fast for Ivar Lykke i Stortingets justiskomité fra juni 1932 og ut året.

Han giftet seg i 1908 med Ingrid Swensen, datter av sogneprest Søren Hagerup Holck Swensen og hustru Astrid Lindeman. Blant hennes brødre var skipsingeniøren og politikeren Trygve Swensen.

## Referanser


## Eksterne lenker
* 
*
Samuel Thomassen

**Samuel Thomassen** (1886–1962) var en norsk kjøpmann og kommunepolitiker (V) som var Levanger bys ordfører i 1928 og 1934.

## Liv og virke
Han var sønn av handelsmann og gårdbruker Johannes Thomassen jr. fra Verdal og hustru Paulianne (Paula) Dahl fra Lilledalen i Mosvik. Han hadde syv søsken. Hele familien var metodistiske kristne og sterke drivkrefter i den metodistiske menigheten i Levanger og Verdal, som ble etablert i 1880-årene. Han skulle selv komme til å nedlegge et betydelig arbeid i menigheten. Familien bodde på Reinsholm i Verdal før de kjøpte Støressand på Skogn i 1897. Faren døde året etter.

Han var først handelsbetjent, og startet sin egen handelsforretning i Levanger i en alder av 19 år, i bygården hvor hans far også hadde drevet handel. Thomassengården ble reist rett etter bybrannen i 1897. Herfra drev han handel i «konfeksjon, manufaktur, skotøy, stentøy, mel og kolonial».

Thomassen hadde en rekke andre interesser i næringslivet og offentlige verv. Han var formann i Levanger og omegns kjøpmannsforening. Han var formann i direksjonen (styret) i Levanger og Omegns Kreditbank, som avløste Privatbanken, fra 1928 og frem til den ble kjøpt av Forretningsbanken i 1949. Han var innvalgt i Levanger bystyre fra 1923, i årene 1928 og 1934 som byens ordfører. Han var også formann i havnestyret fra 1926 til 1940 og formann i overligningsnemnden.

## Referanser
Nedrustningskonferansen i Genève

**Nedrustningskonferansen i Genève** i 1932&ndash;1934 (også kalt **konferansen for reduksjon og begrensning av våpen** eller bare **nedrustningskonferansen**) var et internasjonalt tiltak som medlemslandene i Folkeforbundet gjorde i samarbeid med USA og Sovjetunionen for å aktualisere ideologien om nedrustning. Konferansen fant sted i den sveitsiske byen Genève, tilsynelatende mellom 2. februar 1932 og 11. juni 1934, men mer korrekt frem til mai 1937. Konferansen ga ingen gjeldende resultater med tanke på Tysklands militær -og utenrikspolitikk i 1930-årene.

De første forsøkene på internasjonale begrensninger av våpenproduksjon ble gjort under Haagkonferansene i 1899 og 1907, men begge mislyktes med sitt primære mål. Selv om mange samtidige kommentatorer (og artikkel nr. 231 i Versaillestraktaten) hadde gitt «krigsskyldige» Tyskland skylden for utbruddet av første verdenskrig, begynte historikere i 1930-årene å snakke godt om det voldsomme våpenkappløppet som fant sted etter 1914. Videre hadde alle stormaktene unntatt USA forpliktet seg til nedrustning både i Versaillestraktaten og Folkeforbundets pakt. En internasjonal ikke-statlig kampanje for å fremme nedrustning fikk også betydning i 1920-årene og tidlig i 1930-årene. 

En forberedende kommisjon ble satt inn av Folkeforbundet i 1925. Etter 1931 var det tilstrekkelig støtte til å holde en konferanse. Konferansen begynte behørig under ledelse av Storbritannias tidligere utenriksminister Arthur Henderson. Motivasjonen bak forhandlingene kan oppsummeres med et utdrag fra beskjeden president Franklin D. Roosevelt sendte til konferansen: «Hvis alle nasjoner blir enige om fullstendig å fjerne seg fra besittelse og bruk av våpen som muliggjør et vellykket angrep, vil forsvaret automatisk bli uangripelig og enhver nasjons grenser og selvstendighet bli sikret.»

Samtalene ble preget av en rekke vanskeligheter fra starten. Blant disse var uenighet om hva som utgjorde «offensive» og «defensive» våpen, og polariseringen av Frankrike og Tyskland. De mer og mer militærfokuserte tyske regjeringene kunne ikke se noen grunn til at deres land ikke kunne nyte den samme grad av våpen som andre makter, særlig Frankrike. Franskmennene på sin side, var like insisterende på at en begrensning av Tysklands militær var deres eneste forsikring mot fremtidige konflikter like alvorlige som første verdenskrig. Britiske og amerikanske myndigheter var imidlertid uforberedt på å tilby de ekstra sikkerhetsforpliktelsene som Frankrike ønsket i bytte for begrensning av det franske våpenlageret.

Samtalene brøt sammen da Hitler trakk Tyskland både fra konferansen og Folkeforbundet i oktober 1933. 

## Litteratur
* Werner von Rheinbaben: *Genfer Abrüstungskonferenz – Und was nun?*. Berlin, 1932.
* Völkerbund: *Kleines Handbuch des Völkerbundes*. Genève, 1939.
* Rudolf Nadolny: *Mein Beitrag. Erinnerungen eines Botschafters des Deutschen Reiches*, hg. von Günter Wollstein. Köln, 1985. ISBN 3-922977-18-9

## Eksterne lenker
* Philip John Noel-Baker, britisk antimilitær aktivist (bokmål)
Fatle

**Fatle** er et slags trekantet tørkle som brukes som støtte for en skadd arm eller skulder, særlig innen førstehjelp. Hensikten er å hjelpe til med å holde armen eller skulderen mest mulig i ro. For samme formål brukes fatle også ved skader i en hånd.

## Eksterne lenker
*
Monsieur Dupont (sang)

**«Monsieur Dupont»** er en tysk sang med melodi av Christian Bruhn og tekst av Georg Buschor.

Sangeren Manuela, Orchester Dieter Zimmermann, utgav sangen på singlen Telefunken U 55 979 i 1967.

«Monsieur Dupont» ble i 2008 opptatt på listen over *Die 100 Schlagers des Jahrhunderts*.

Peter Callander har skrevet en engelsk tekst. Sandie Shaw utgav sangen «Monsieur Dupont» på sin 21. single Pye 7N 17675 i 1969. Arrangør og dirigent var Ken Woodman.

Den ble en stor slager i Quebec i en franskspråklig versjon med Les Milady's.

## Norsk versjon
Marit Trulsrud har skrevet en norsk tekst. På norsk bærer den også tittelen «Monsieur Dupont». Den finnes med Rannveig Kvello & Beefeeters på singlen Nor-Disc NOR 196 fra 1969.

## Listeplasseringer

## Referanser
Holbergsgate 84 naturminne

**Holbergsgate 84 naturminne** er to store furuer. De ble vernet 27. september 1950. Furuene ligger inne i en hage i Holbersgate 84 i Stavanger.

## Referanser


## Eksterne lenker
* Fakta med kartutsnitt:
Vandresteinen i Rogalandsgaten naturminne

**Vandresteinen i Rogalandsgaten ** er en flyttblokk. Den ble vernet 10. juli 1959. Steinen ligger rett sør i enden av Rogalandsgaten i Stavanger.

## Eksterne lenker
* Fakta med kartutsnitt: